"Əkinçi", 4 noyabr 1875, №8/Peterburqdan Əsgər Adıgözəlzadə Gorani yazır ki:
1) Bu günlərdə vəzirlərin məclisində Badkubə dəmiryolu təsdiq olunub. Ol
yol Tiflisdən, Qarayazdan, Gəncədən, Gorandan, Zərdabdan, Hacıqabuldan
Badkubəyə gedəcək.

Gömrü dəmiryolu Tiflisdən, Ağstafadan, Bambak dərəsindən Ġrəvan ilə
Eçmiadzin şəhərlərinin arasından Gömrüyə gedəcək.

Hər iki yolu Tiflisdən Poti şəhərinə dəmiryolu təmir edən icma tikdirəcək.
Badkubə yolu keçən sentyabr ayının əvvəlində iyirmi səkkiz ayın
müddətində, yəni 1878-ci sənədə yanvar ayının əvvəlinədək gərək tamam olsun.

2) Əkin və ziraət vəzirinin əsbabxanasına ki, muzey deyirlər, padşahlıqdan
ildə 10000 manat xərc olunur. Muzeyi hər kəs müftə gəzib orada saxlanan
əsbablara baxa bilir. Ol əsbabları saxlayan kəslərin borcudur əsbablara baxan
kəslər xahiş etsə, onlar əsbabları göstərib bəyan etsin ki, onlar necə təmir olunub
və onları nə tövr işlətmək gərək və onları haradan neçəyə almaq olur.

Muzey iki hissədir: əvvəlinci hissədə əkin və ziraət maşınları və əsbabları
saxlanır. Amma ikinci hissədə əkin və ziraətdən hasil olan şeylər saxlanır.
Əvvəlinci hissə 15 yerə bölünübdür: 1. 80 qism təzə Amerika, ingilis,
firəng, nemes, yəni Almaniya və rus kotanları. 2. Əkin yerinə toxum səpən
maşınlar. 3. Əkini at ilə biçməyə maşınlar. 4. Taxılı döyməyə və su buğu ilə
işlənən maşınlar. 5. Əkinçiyə lazım olan ərradələr. 6. Qoruğu əkməyə, sulamağa və
biçməyə maşınlar. 7. At ilə su buğu ilə işlənən dəyirmanlar və qeyri maşınlar. 8.
Arxlardan, çaylardan, göllərdən su çıxardan maşınlar. 9. Əkini biçəndən sonra
daşımağa maşınlar. 10. At, mal və qoyun saxlamağa tövlələr. 11. Pənir və yağ
qayırmağa maşınlar. 12. An saxlamağa səbətlərvə qeyri əsbablar. 13. Paltar
yumağa əsbablar və ağır şeylər çəkməyə tərəzilər. 14. Maldarlığa və baytarlığa lazım olan əsbablar. 15. Bağbanlığa lazım olan hacətlər saxlanır.

İkinci hissədə heyvanlardan və əkindən əmələ gələn şeylər, əkin yerini
qüvvətli etməyə şeylər, hər qism əkin yerinin nümunəsi və onların, həmçinin südün
və yağın yaxşı və yamanlığını bilməyə maşınlar və əkin, ziraət barəsində yazılan
kitablar saxlanır.

XIX əsrin məktubları
Əkinçi qəzetindəki məktublar
1875-ci ilin məktubları